ওয়েস্ট ইন্ডিজ ক্রিকেট দল
১৮৯০-এর দশকে ওয়েস্ট ইন্ডিজ ক্রিকেট দলের প্রতিষ্ঠা হয়েছিল বলে ধারণা করা হয়। তখন তারা সফরকারী ইংল্যান্ড ক্রিকেট দলের বিপক্ষে প্রথম মাঠে খেলতে নামে। ১৯২৬ সালে ক্রিকেটের আন্তর্জাতিক নিয়ন্ত্রক সংস্থা ইম্পেরিয়াল ক্রিকেট কনফারেন্সে ওয়েস্ট ইন্ডিজ ক্রিকেট বোর্ড বা ডব্লিউআইসিবি যোগদান করে। এরপরই তারা আনুষ্ঠানিকভাবে প্রথম আন্তর্জাতিক খেলায় অংশগ্রহণ করে। ১৯২৮ সালে ওয়েস্ট ইন্ডিজ ক্রিকেট দল ৪র্থ টেস্টখেলুড়ে দলের মর্যাদা লাভ করে।
বিশ্ব সিরিজ ক্রিকেট
প্রথম ডব্লিউএসসি খেলা সুপারটেস্ট হিসেবে খেলানো হয়। ২ ডিসেম্বর, ১৯৭৭ তারিখে ভিএফএল পার্কে অনুষ্ঠিত ঐ খেলায় অস্ট্রেলিয়া ও ওয়েস্ট ইন্ডিজের মধ্যে অনুষ্ঠিত হয়। খেলার মান বেশ উন্নত ছিল। তবে, স্টেডিয়ামের আসন সংখ্যা ৭৯,০০০ হলেও দর্শক সমাগম বেশ কম হয়। 
একই সময়ে ১৯৭৭-৭৮ মৌসুমে ব্রিসবেনে সফরকারী ভারত ও তুলনামূলকভাবে দূর্বল অস্ট্রেলিয়া দলের মধ্যকার আনুষ্ঠানিক টেস্ট খেলা চলছিল। আনুষ্ঠানিক ঐ টেস্টে দর্শকদের উপস্থিতি ছিল ব্যাপক।